Ir-Regolament (KEE) Nru 1793/73 Tal-kummissjoni
tat-2 ta’ Lulju 1973
li jemenda r-Regolament (KEE) Nru 315/68 u r-Regolament (KEE) Nru 537/70 rigward id-daqs ta’ ċerti varjetajiet ta’ tulipani
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 234/68 [1] tas-27 ta’ Frar 1968 dwar l-istabbiliment ta’ organiżazzjoni komuni tas-suq tas-siġar ħajjin u pjanti oħra, basal, għeruq u oħrajn ta’ din ix-xorta, fjuri maqtugħa u weraq ornamentali, u b’mod partikolari Artikolu 4 tiegħu,
Wara li kkunsidrat ir-Regolament tal-Kunsill (KEE) Nru 315/68 [2] tat-12 ta’ Marzu 1968 li jiffissa l-i standards ta’ kwalità għall-basal tal-fjuri, għeruq u tuberi, kif l-aħħar emendat bir-Regolament (KEE) Nru 538/70 [3], u b’mod partikolari Artikolu 2(2) tiegħu,
Billi l-esperjenza wriet li taħt bil-metodi ta’ teknika tal-produzzjoni preżenti tulipani ta’ kwalità tajba jistgħu jinkisbu minn basal ta’ daqs iżgħar minn "screen 11" stipulati mill-i standards ta’ kwalità komuni; billi, għalhekk, dawk l-istandards għandhom jiġu aġġustati;
Billi l-emenda hawn fuq imsemmijaiġġib żejda ċerti dispożizzjonijiet tar-Regolament tal-Kummissjoni (KEE) Nru 537/70 [4] li jawtorizza lill-Istati Membri biex jieħdu miżuri li jidderogaw minn ċerti rekwiżiti ta’ l-istandard tal-kwalità applikabbli għall-esportazzjonijiet lejn pajjiżi terzi ta’ basal tal-fjuri, għeruq u tuberi;
Billi il-Kumitat ta’ Ġestjoni għas-siġar ħajjin u pjanti oħra, basal, għeruq u affarijiet oħra ta’ din ix-xorta ma tax il-parir tiegħu fil-perjodu ffissat mill-president tiegħu;
ADDOTTAT DAN IR-REGOLAMENT:
Artikolu 1
Fit-tabella li tidher fit-Taqsima III ta’ l-Anness għar-Regolament (KEE) Nru 315/68, it-test li jirreferi għal "Tulipa" u nklużi "tulipani botaniċi" huwa mibdul bit-test tal-Anness ta’ dan ir-Regolament.
Artikolu 2
Ir-Regolament (KEE) Nru 537/70 huwa emendat kif ġej:
1. F’Artikolu 1(1) il-kliem "Tulipa, Tulipa "Cordell Hull", Tulipa "American Flag", Tulipa "Montgomery"" huma mħassra.
2. Fl-Anness l-iskrizzjonijiet li jirrigwardaw Tulipa, Tulipa "Cordell Hull", Tulipa "American Flag" u Tulipa "Montgomery" huma mħassra.
Artikolu 3
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta’ Lulju 1973.